কুষ্টিয়া ইসলামিয়া কলেজ

কুষ্টিয়া ইসলামিয়া কলেজ কুষ্টিয়াতে অবস্থিত একটি কলেজ। কলেজটি ১৯৬৮ সালে স্থানীয় ব্যক্তিবর্গের দ্বারা প্রতিষ্ঠিত হয়। বাংলাদেশের স্বাধীনতা যুদ্ধের সময় এই কলেজ প্রাঙ্গণে স্বাধীন বাংলাদেশের পতাকা উত্তোলন করা হয়েছিল।

 অবস্থান 

কলেজটি কুষ্টিয়া নগরের মজমপুর মৌজার থানাপাড়ায় এনএস রোডের দক্ষিণ পাশে অবস্থিত। কলেজের পিছনেই কুষ্টিয়া কোর্ট রেলওয়ে স্টেশন অবস্থিত। কলেজের বিপরীত পাশে কুষ্টিয়া পাবলিক লাইব্রেরি ও কুষ্টিয়া কেন্দ্রীয় জামে মসজিদ অবস্থিত। নগরের জিরো পয়েন্ট মজমপুর গেট হতে কলেজে দুরত্ব প্রায় ১ কিলোমিটার।

 ইতিহাস 

কলেজটি ১৯৬৮ সালে তৎকালীন কুষ্টিয়ার এসডি জনাব ইয়াহিয়া ও স্থানীয় গণ্যমান্য ব্যক্তিদের প্রচেষ্টায় প্রতিষ্ঠিত হয়। ১৯৭১ সালের ৩ মার্চ এই কলেজ চত্বরেই তৎকালীন সর্বদলীয় ছাত্রসংগ্রাম পরিষদ স্বাধীন বাংলাদেশের মানচিত্র সম্বলিত জাতীয় পতাকা উত্তোলন করে। ১৯৯২ সালে কুষ্টিয়া সরকারি কলেজ মাঠে বিএনপির জনসভায় তৎকালীন প্রধানমন্ত্রী খালেদা জিয়ার কাছে ইসলামিয়া কলেজ সরকারিকরণের দাবি করা হলে তিনি পর্যায়ক্রমে অনুমোদনের আশ্বাস দিয়েছিলেন। ১৯৯৩ সালে ইসলামিয়া কলেজ মাঠে  আওয়ামী লীগের জনসভায় সভানেত্রী শেখ হাসিনা কথা দিয়েছিলেন যে ক্ষমতায় গেলে কলেজটি সরকারিকরণ করা হবে। অনেক বছর পেরিয়ে গেলেও একটি পূর্ণাঙ্গ কলেজ প্রতিষ্ঠার সব প্রাসঙ্গিকতা থাকা সত্ত্বেও কলেজটি সরকারিকরণের কোনো অগ্রগতি হয়নি।

 বিষয়সমূহ 

কুষ্টিয়া ইসলামিয়া কলেজে উচ্চমাধ্যমিক পর্যায়ে যশোর বোর্ডের অধীনে ৩টি বিভাগ রয়েছে। জাতীয় বিশ্ববিদ্যালয়ের অধীনে ০৪ ধরনের ব্যাচেলর ডিগ্রি (পাস) কোর্স, ব্যাচেলর ডিগ্রি অনার্স কোর্সে ১২টি বিষয় ও মাস্টার্স ফাইনাল কোর্সে ৫টি বিষয় রয়েছে।

 ডিগ্রি নং বিভাগ উচ্চ মাধ্যমিক ০১ বিজ্ঞান ০২ মানবিক০৩ ব্যবসায় শিক্ষা ব্যাচেলর (পাস) ০১ বি.এ ০২ বি.এস.এস ০৩ বি.এস.সি ০৪ বি.বি.এসব্যাচেলর (অনার্স) ০১বাংলা ০২ইতিহাস ০৩ইসলামের ইতিহাস ও সংস্কৃতি  ০৪দর্শন ০৫রাষ্ট্রবিজ্ঞান  ০৬সমাজবিজ্ঞান ০৭অর্থনীতি ০৮মার্কেটিং ০৯ফিন্যান্স ও ব্যাংকিং ১১হিসাববিজ্ঞান ১১ব্যবস্থাপনা ১২ভূগোল ও পরিবেশমাস্টার্স ফাইনাল০১বাংলা০২দর্শন০৩রাষ্ট্রবিজ্ঞান০৪সমাজবিজ্ঞান০৫অর্থনীতি

 উল্লেখযোগ্য শিক্ষার্থী 

 কচি খন্দকার - বাংলাদেশী টেলিভিশন অভিনেতা

 চিত্রশালা 

 তথ্যসূত্র 

 বহিঃসংযোগ 



বিষয়শ্রেণী:কুষ্টিয়ার বিশ্ববিদ্যালয় ও মহাবিদ্যালয়
বিষয়শ্রেণী:১৯৬৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৬৮-এ পূর্ব পাকিস্তানে প্রতিষ্ঠিত
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়